Diari Oficial de la Generalitat Valenciana


Sumari del DOGV 8271, del 11-04-2018 (2018/2677)

Informació pública de l'acord de suspensió de la tramitació i l'atorgament de llicències de parcel·lació de terrenys, d'edificació i de demolició, en tot l'àmbit de l'APD/14.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8271

Data del DOGV
:   11-04-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/2677


Data del document
:   12-03-2018

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * administració local
    * pla d'urbanisme

Informació pública de l'acord de suspensió de la tramitació i l'atorgament de llicències de parcel·lació de terrenys, d'edificació i de demolició, en tot l'àmbit de l'APD/14. [2018/2677]  
La Junta de Govern Local, en la sessió celebrada el dia 9 de març de 2018, ha resolt:  
  
Primer. Suspendre la tramitació i l'atorgament de llicències de parcel·lació de terrenys, d'edificació i de demolició, en tot l'àmbit que comprén l'APD/14, delimitat: al nord, pel carrer d'Antonio Ramos Alberola; a l'est, pel carrer del Barranquet i el límit amb el terme municipal de Sant Joan d'Alacant; al sud, per l'avinguda de Dénia; i a l'oest, pel carrer d'Antonio Ramos Alberola.  
  
Segon. Delimitar l'abast de la suspensió de llicències d'edificació com segueix:  
1) Per a tot l'àmbit de l'APD/14 descrit:  
La suspensió de llicències d'edificació es refereix a les següents obres, en els termes definits en l'article 2 de la Llei d'ordenació de l'edificació:  
A) Obres d'edificació de nova construcció.  
B) Totes les intervencions sobre els edificis existents, sempre que alteren la seua configuració arquitectònica, entenent com a tals les que tinguen caràcter d'intervenció total o les parcials que produïsquen una variació essencial de la composició general exterior, la volumetria, o el conjunt del sistema estructural, o tinguen per objecte canviar els usos característics de l'edifici.  
2) Únicament per a l'àrea delimitada pels carrers d'Alberola Canterac, plaça de Luis Foglietti, carrer Major, carrer de Sant Dídac i plaça de Sant Dídac:  
La suspensió afectarà, a més de les obres esmentades en els paràgrafs A) i B), les següents, en els termes definits en l'article 2 de la Llei d'ordenació de l'edificació:  
C) Les obres que tinguen el caràcter d'intervenció total en edificacions catalogades o que disposen d'algun tipus de protecció de caràcter ambiental o historicoartístic, regulada a través de norma legal o document urbanístic i aquelles altres de caràcter parcial que afecten els elements o parts objecte de protecció.  
  
Tercer. La suspensió no afecta les ordres d'execució que emanen del propi Ajuntament dirigides a la consecució i manteniment de les condicions d'estabilitat i seguretat dels edificis.  
La suspensió de llicències implicarà, també, la dels acords aprovatoris de nous programes d'actuació en la zona afectada.  
  
Quart. La suspensió tindrà una duració màxima de dos anys i la seua eficàcia requereix la seua publicació en el Diari Oficial de la Generalitat Valenciana, amb indicació de l'àmbit i del tipus de llicències afectades.  
  
Cinqué. Publicar la present resolució, per mitjà de la inserció d'edictes al·lusius, en la pàgina web de l'Ajuntament i en el Diari Oficial de la Generalitat Valenciana.  
A ambdues insercions s'adjuntarà un plànol en què es mostren les àrees afectades per la suspensió de llicències.  
  
Alacant, 12 de març de 2018.- El vicesecretari accidental: Francisco Joaquín Montava Moltó.